( 62 ) 
nisi spatio diametrum transversum mamillas adaequante distant. Ordines 
longitudinales multo magis inter se distant; sed spatium quo separantur, 
pro singulis ordinibus non aequale est, interni quidem ordines multo magis 
inter se distant quam ab externis. Haec quidem distantia variat pro varia 
crassilie vermiculi , sed semper ad minimum quater quinquiesve latitudinem 
seriei adaequat, quum e contra distantia , quae seriem internam ab externa 
separat, nonnisi semel vel bis latitudinem seriei valeat. Exinde sequitur, 
ut series externae magis inter se distent; quoniam ipsarum distantia liuic 
aequivalet, quae series internas separat, plus distantiam quae easdem series 
ab externis dividit plus latitudinem serierum internarum. 
Numerus. Setae subulatae non aequali numero in omnibus annulis inveniuntur ; 
animadvertimus apud fere omnia individua, et vel apud ipsos Lumbricos, 
qui maximum magnitudinis gradum adepti fuerunt, setas deesse ab annulo 
os continente ad quartum vel quintum. Sed ab eo usque ad annulum ani, 
organa locomotus inveniuntur. Numerus quidem ipsorum organorum 
variat secundum annulos; et revera observavimus priores annulos nonnisi 
quatuor setas habere ( in eo quidem casu ad ordines longitudinales inter- 
nos pertinent). Non potest exacte determinari, ubi incipiant ordines lon- 
gitudinales externi : illud enim minime lixum est. In nonnullis enim indi- 
viduis nonnisi post clitellum conspicui sunt. 
Exinde sequitur, semper series longitudinales internas longiores esse. 
Quo argumento facillime distinguuntur. 
Longitudo. Generatim observavimus longitudinem setarum in statu naturali, et 
quum non ex animali extrahuntur, multum variare ; easque fieri minores, 
quo magis ad caput accedant. Ad quartum quintumve annulum quam 
maxime exiguae et tenuissimae sunt. Credi quidem posset eamdem grada- 
tionem etiam locum liabere, quum ad anum accedant; sed hoc minime 
verum est. Ipsarum longitudo eadem fere est ad anum atque in media 
corporis parte. Ordines longitudinales externi sese primum ostendant 
sub speciem punctorum albidorum minimorum , quae nihil sunt nisi rudi- 
menta mamillarum seti ferarum parum extensarum. Hae quidem maculae 
sensim sensimque majores fiunt, quo magis procedant ad mediam corporis 
partem, et denique tanquam setae observantur. 
